Φραγκίσκος Γκριμάλντι

Ο Φραγκίσκος Γκριμάλντι (γαλλικά: François Grimaldi) ήταν Γενοβέζος άρχοντας της παράταξης των Γουέλφων, ο οποίος κατέλαβε το Βράχο του Μονακό το βράδυ της 8ης Ιανουαρίου του 1297. Ήταν γιος του Γουλιέλμου Γκριμάλντι και της συζύγου του Ιακωβίνας, μιας Γενοβέζας αριστοκράτισας.https://www.waymarking.com/waymarks/WMTZ09_FIRST_Grimaldi_to_Reign_Over_Monaco_Monaco_Ville_Monacohttp://www.chiefacoins.com/Database/Countries/Monaco.htm

Ντυμένος ως Φραγκισκανός μοναχός, ο Φραγκίσκος Γκριμάλντι έγινε δεκτός στις πύλες του κάστρου του Μονακό. Μαζί με τον ξάδελφό του Ρενιέ, Λόρδο του Καν, και μια ομάδα ανδρών, κατάφερε να καταλάβει το κάστρο. Το γεγονός αποτυπώνεται στο εθνόσημο του Μονακό, όπου παριστάνονται δύο μοναχοί οι οποίοι φέρουν ένα ξίφος. Ο Φραγκίσκος διατήρησε τον έλεγχο του φρουρίου για τέσσερα χρόνια, πριν να εκδιωχθεί από τους Γενοβέζους. Έτσι, απέτυχε να καθιερώσει την δυναστεία των Γκριμάλντι στο Μονακό, αν και ήταν ο πρώτος που το επιχείρησε.https://www.monaco-tribune.com/en/house-of-grimaldi/https://www.frommers.com/destinations/monacohttps://www.treccani.it/enciclopedia/franceschino-grimaldi_(Dizionario-Biografico)/

Ο Φραγκίσκος παντρεύτηκε το 1295 την Αυρηλία ντελ Καρέτο, με την οποία όμως δεν απέκτησε απογόνους.http://www.histoireeurope.fr/RechercheLocution.php?Locutions=Aurelia+del+Carretto Οι απόγονοι του ξαδέλφου του, Ρενιέ, διατηρούν την κυριαρχία στο Μονακό μέχρι σήμερα.

Παραπομπές

Κατηγορία:Οίκος Γκριμάλντι